ጠ/ሚ ኃይለማርያም ወደ አሜሪካ አቀኑ
አዲስ አበባ፤ ሓምሌ 29/2006 (ዋኢማ) – ጠቅላይ ሚንስትር ኃይለማርያም ደሳለኝ በአፍሪካ አሜሪካ የመሪዎች የጋራ ጉባኤ ላይ ለመሳተፍ ወደ ዋሽንግተን ሄዱ፡፡በዓይነቱ የመጀመሪያ በሆነው ጉባኤ በአፍሪካና በአሜሪካ መካከል ያለውን የንግድና ኢንቨስትመንት ግንኙነት ማጠናከር እንዲሁም በአፍሪካ ዘላቂ ሠላም ለማስፈንና ዲሞክራሲን ለማጎልበት በትብብር መስራት በሚችሉበት ሁኔታ ላይ ይመክራል፡፡ጠቅላይ ሚንስትር ኃይለማርያም ኢትዮጵያ በተለይም በታዳሽ ሃይል ልማትና ለአየር ንብረት ለውጥ የማይበገር ኢኮኖሚ ግንባታ እንዲሁም በአፍሪካ ሰላምና መረጋጋት ለማስፈን ያላትን ተሞክሮ ለተሳታፊዎቹ ያቀርባሉ ተብሎ ይጠበቃል፡፡በአሜሪካው ፕሬዚዳንት ባራክ ኦባማ ግብዣ 50 የሚሆኑ የአፍሪካ መሪዎች በጉባኤው ላይ ይሳተፋሉ፡፡እንደ ኢሬቴድ ዘገባ ጉባኤው በአጠቃላይ የተሻለች አፍሪካን ለመፍጠር በሚቻልበት ሁኔታ ላይ በሰፊው ይመክራል ተብሎ ይጠበቃል፡፡